Den Vest-Sjællandske Avis, 1821-11-20
Roligheden i denne Hovedstad var vedligeholdet, uagtet Giennemmarschen af de Asiatiske Troppe vedvarer uafbrudt. Fredshaabet tiltager derfor bestandigt. (Man kan sige, at Ordene ere her fredeligere end deres Jndhold). Denne samme Freds tone og dette Fredshaab havde ogsaa Fyrsten af Metternich antaget, da han paa sin Tilbagereise til Wien opholdt sig nogle Dage i Frankfurt. En saa almindeligt Troe paa Fredens Vedligeholdelse var bleven udbredet ved hans Udeladelser, at man holdt nu Freden for vis, og Banqueren Hr. Rotschild bekiendtgjorte det endog paa Børsen. – Der berettes ogsaa i Moniteuren, at efter hvad der tales. i de høiere Circler i Wien, saa staaer den Østerrigske Regiering endnu i det samme gode Forhold med Rusland, og dens hele Bestræbelse gaaer ud paa at vedligeholde Freden i Østen; men dette Formaal kan ikke opnaaes, naar ikke Porten vil ubetinget opfylde Ruslands billige Fordringer; vel har Divanet givet efter i de fleste af Fordringerne; men det giør mange Vanskeligheder ved den Garantie, som Keiser Alexander har forlangt til Grækernes Fordeel. Man forsikkrer, at den Storbrittanniske Ambassadeur i Constantinopel har i Begyndelsen foreslaget nogle Modificationer i disse Fordringer; men hvori Rusland ikke har samtykket; derimod vare Østerrig og Preussen af den Mening, at Porten skulde stille Garantierne saaledes som de vare forlangte. Under disse Omstændigheder var det at Fyrsten af Metternich var reist til Hannover, for at bevæge det Brittiske Cabinet til at give sit Samtykke dertil; dersom denne vigtige Underhandling kan lykkes for hans Durchfortighed, saa vil England komme til at opgive meget af den Politik, som den hidindtil har fulgt med Hensyn til Grækerne. (Man kan ikke nægte at der jo her gives et saare lærerigt Vink om Gangen i og Sammenhængen ved de nærværende politiske Underhandlinger). Det hedder i anden Fransk Beretning, at den Tyrkiske Regierings Forhold viser, at den har fattet den Beslutning, ikke at lade sig foreskrive nogen Regieringsform for Grækenland; deraf fremkommer Vanskeligheden, ved at kunne forene sig om den Garantie for dette Folk, som Rusland har forlangt; Underhandlingerne komme derved i Langdrag og de blive dagligen meere betænkelige. – J Frankfurt gik under Fyrsten af Metternichs Ophold Talen saaledes om denne store Begivenhed: At Sultanens nye Opraabtil Tyrkerne var foranlediget af at den Tyrkiske Regiering havde opdaget, at Grækerne havde erholdet en hemmelig Understøttelse af Vaaben, Munition og selv af Mennesker, og at derfore dersom Freden endnu kan vedligeholdes saa maae det tilskrives Østerrigs Fortieneste. Alle christelige Europæiske Magter have vel den alvorlige Villie, at der skal forstaffes Grækerne en bestemt Sikkerhed for deres religiøse og borgerlige Existence; men de ere ligesaameget overbeviiste om, at en Krig imod Tyrkiet vil blive noget ganske andet end en Expedition til Jtalien. Hiin vilde blive til en Ødelæggelses Krig, og Rusland vil maaskee ikke blive istand til at tilendebringe den saa hurtig og paa den Maade at det kunde stemme overeens med Europas Jnterresse. Vidste man et Middel til at befrie Grækerne paa uden at Europas Tilstand derved skulde blive forstyrret, og saaledes at alle Magter kunne have faaet lige Fordeele derved, saa havde man for lang Tid siden grebet til bestemtere Forholdsregler, (heri ligger naturligviis Knuden. Spørgsmaalet bliver bestandigt, om den lader sig roeligt opvikle eller skal tilsidst overhugges.) hører man de politiske Betragtninger, som man faaer fra Rusland, det vil sige fra Odessa, saa hedder det, at Rusland skal have repliceret Porten ganske kort paa det Svar, som denne havde givet paa det Russiske Ultimatum, nemlig: at dets Gesandt Stroganov har ganske handlet i Keiserens Aand og efter hans Befalinger; og at det øvrige hvorfor han beskyldes af Porten er aldeles falsk og ugrundet. Derpaa er al Forbindelse bleven afbrudt, men fra Ruslands Side er, som man siger, dette Svar blevet forelagt de store Magters Cabinetter med den Bemærkning, at Rusland vil strax gribe til de hensigtsvarende Forholdsregler, for at afgiøre sin Dispute med Tyrkiet, og det kommer nu an paa Hofferne, om det skal giøre det allene eller i Forbindelse med noget af dem.